**DĖL ROKIŠKIO RAJONO SAVIVALDYBĖS TARYBOS 2021 M. KOVO 26 D. SPRENDIMO NR. TS-55 „DĖL ROKIŠKIO RAJONO SAVIVALDYBĖS BENDROJO UGDYMO MOKYKLŲ TINKLO PERTVARKOS 2021–2025 METŲ BENDROJO PLANO PATVIRTINIMO“ PAKEITIMO**

2022 m. vasario 23 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 4 dalimi ir 18 straipsnio 1 dalimi, Lietuvos Respublikos švietimo įstatymo 58 straipsnio 1 dalies 3 punktu ir Mokyklų, vykdančių formaliojo švietimo programas, tinklo kūrimo taisyklėmis (aktuali redakcija), patvirtintomis Lietuvos Respublikos Vyriausybės 2011 m. birželio 29 d. nutarimu Nr. 768, Rokiškio rajono savivaldybės taryba n u s p r e n d ž i a:

1. Pakeisti Rokiškio rajono savivaldybės bendrojo ugdymo mokyklų tinklo pertvarkos 2021–2025 metų bendrojo plano, patvirtinto Rokiškio rajono savivaldybės tarybos 2021 m. kovo 26 d. sprendimu Nr. TS-55 ,,Dėl Rokiškio rajono savivaldybės bendrojo ugdymo mokyklų tinklo pertvarkos 2021–2025 metų bendrojo plano patvirtinimo“, priedą ir jį išdėstyti nauja redakcija (pridedama).

2. Šį sprendimą skelbti savivaldybės interneto svetainėje [www.rokiskis.lt](http://www.rokiskis.lt) ir Teisės aktų registre.

Šis sprendimas per vieną mėnesį gali būti skundžiamas Regionų apygardos teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos nustatyta tvarka.

Savivaldybės meras Ramūnas Godeliauskas

Rita Elmonienė

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL ROKIŠKIO RAJONO SAVIVALDYBĖS TARYBOS 2021 M. KOVO 26 D. SPRENDIMO NR. TS-55 „DĖL ROKIŠKIO RAJONO SAVIVALDYBĖS BENDROJO UGDYMO MOKYKLŲ TINKLO PERTVARKOS 2021–2025 METŲ BENDROJO PLANO PATVIRTINIMO“ PAKEITIMO“**

**AIŠKINAMASIS RAŠTAS**

**Sprendimo projekto tikslai ir uždaviniai.**

Sprendimo projekto tikslas – išdėstyti nauja redakcija Rokiškio rajono savivaldybės bendrojo ugdymo mokyklų tinklo pertvarkos 2021–2025 metų bendrojo plano (toliau – Planas) priedą.

**Teisinio reguliavimo nuostatos.**

Lietuvos Respublikos vietos savivaldos įstatymas, Lietuvos Respublikos švietimo įstatymas, Mokyklų, vykdančių formaliojo švietimo programas, tinklo kūrimo taisyklės (aktuali redakcija), patvirtintos Lietuvos Respublikos Vyriausybės 2011 m. birželio 29 d. nutarimu Nr. 768, Rokiškio rajono savivaldybės bendrojo ugdymo mokyklų tinklo pertvarkos 2021–2025 metų bendrasis planas, patvirtintas Rokiškio rajono savivaldybės tarybos 2021 m. kovo 26 d. sprendimu Nr. TS-55.

 **Sprendimo projekto esmė.**

 Lietuvos Respublikos švietimo įstatymo 28 straipsnyje nustatyta, kad Mokyklų (išskyrus aukštąsias mokyklas), vykdančių formaliojo švietimo programas, tinklas kuriamas vadovaujantis Vyriausybės patvirtintomis Mokyklų, vykdančių formaliojo švietimo programas, tinklo kūrimo taisyklėmis. Savivaldybės, vadovaudamosi šiomis taisyklėmis, tvirtina ir įgyvendina mokyklų tinklo pertvarkos bendruosius planus. Lietuvos Respublikos Vyriausybė 2021 metų pabaigoje pakeitė Mokyklų, vykdančių formaliojo švietimo programas, tinklo kūrimo taisykles (2021 m. gruodžio 22 d. nutarimas Nr. 1110 „Dėl Lietuvos Respublikos Vyriausybės 2011 m. birželio 29 d. nutarimo Nr. 768 „Dėl Mokyklų, vykdančių formaliojo švietimo programas, tinklo kūrimo taisyklių patvirtinimo“ pakeitimo“), todėl reikia keisti savivaldybės patvirtinto Plano priedą, vadovaujantis pakeistomis Mokyklų, vykdančių formaliojo švietimo programas, tinklo kūrimo taisyklėmis.

 Plano priedo „2021–2025 metų Rokiškio rajono mokyklų reorganizavimo, likvidavimo, pertvarkymo ir struktūrinių pertvarkymų planas“ pakeitimai:

- pertvarkoma Rokiškio Juozo Tūbelio progimnazijos struktūra – 2024 m. rugsėjo 1 d. įsteigiamas specialiojo ugdymo skyrius;

- reorganizuojama (prijungimo būdu) Rokiškio pagrindinė mokykla – iki 2024 m. rugpjūčio 31 d. prijungiama prie Rokiškio Juozo Tūbelio progimnazijos;

- Rokiškio mokyklos-darželio „Ąžuoliukas“ Kavoliškio skyriuje 1–4 klasės (jungtinės klasės) sudaromos, jei mokinių skaičius klasėje – ne mažiau kaip 8; klasės jungiamos tik po dvi;

- Rokiškio r. Juodupės gimnazijoje 2024-09-01 sudaroma III gimnazijos klasė, jei mokinių skaičius klasėje atitinka teisės aktų, reglamentuojančių III gimnazijos klasės sudarymo nuostatas;

- Rokiškio r. Kamajų Antano Strazdo gimnazijoje 2024-09-01 sudaroma III gimnazijos klasė, jei mokinių skaičius klasėje atitinka teisės aktų, reglamentuojančių III gimnazijos klasės sudarymo nuostatas;

- Rokiškio r. Kamajų Antano Strazdo gimnazijos Jūžintų skyriuje 1–4 klasės (jungtinės klasės) sudaromos, jei mokinių skaičius klasėje – ne mažiau kaip 8; klasės jungiamos tik po dvi; nesudaromos 5–8 jungtinės klasės; sudaromos 5–10 klasės, jei kiekvienoje klasėje mokysis ne mažiau kaip 8 mokiniai;

 - Rokiškio r. Obelių gimnazijoje 2024-09-01 sudaroma III gimnazijos klasė, jei mokinių skaičius klasėje atitinka teisės aktų, reglamentuojančių III gimnazijos klasės sudarymo nuostatas;

- Rokiškio r. Pandėlio gimnazijoje 2024-09-01 sudaroma III gimnazijos klasė, jei mokinių skaičius klasėje atitinka teisės aktų, reglamentuojančių III gimnazijos klasės sudarymo nuostatas;

- pertvarkoma Rokiškio r. Panemunėlio mokyklos-daugiafunkcio centro struktūra – 2022 m. rugpjūčio 31 d. į Rokiškio r. Panemunėlio universalų daugiafunkcį centrą (nutraukiamas pradinio ugdymo programos vykdymas).

**Laukiami rezultatai.**

Vadovaujantis aktualiais galiojančiais teisės aktais tinkamai tvarkomas Rokiškio rajono mokyklų tinklas, atsižvelgiant į besikeičiančią situaciją, siekiant užtikrinti racionalų mokyklų valdymą, ugdymo kokybę bei efektyvesnį išteklių naudojimą.

 **Finansavimo šaltiniai ir lėšų poreikis**.

Lietuvos Respublikos valstybės biudžeto (mokymo lėšos) ir savivaldybės biudžeto lėšos.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.**

 Teisės akte nenumatoma reguliuoti visuomeninių santykių, susijusių su Lietuvos Respublikos Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Švietimo ir sporto skyriaus vedėjo pavaduotoja Rita Elmonienė